Úradný vestník L 206 , 15/08/2003 S. 0027 - 0028



Nariadenie Komisie (ES) č. 1456/2003 zo 14. augusta 2003, ktorým sa po dvadsiaty prvýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením Komisie (ES) č. 1184/2003 [2], a najmä na jeho článok 7 ods. 1 prvú zarážku, keďže: (1) Príloha I k nariadeniu (ES) č. 881/2002 uvádza zoznam osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia. (2) Sankčný výbor Bezpečnostnej rady Organizácie Spojených národov rozhodol 19. júna a 12. augusta 2003 o zmene a doplnení zoznamu osôb, skupín a subjektov, ktorých finančné prostriedky a hospodárske zdroje by sa mali zmraziť. Preto by sa mala príloha I vzhľadom na uvedené zmeniť a doplniť. (3) S cieľom zabezpečiť, že opatrenia ustanovené v tomto nariadení sú účinné, toto nariadenie musí bezodkladne nadobudnúť účinnosť, PRIJALA TOTO NARIADENIE: Článok 1 Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. augusta 2003 Za Komisiu Christopher Patten člen Komisie [1] Ú. v. ES L 139, 29.5.2002, s. 9. [2] Ú. v. EÚ L 165, 3.7.2003, s. 21. -------------------------------------------------- PRÍLOHA Príloha I k nariadeniu (ES) č. 881/2002 sa mení a dopĺňa takto: 1. Pod názov "Fyzické osoby" sa dopĺňajú tieto záznamy, ktoré znejú: "Šamiľ BASAJEV, vodca (amir) Riyadus-Salikhin Reconnaissance and Sabotage Battalion of Chechen Martyrs [1] 2. Záznam "Zelimkhan Ahmedovic (Abdul-Muslimovich) YANDARBIEV. Miesto narodenia: obec Vydriha, región východný Kazachstan, ZSSR. Dátum narodenia: 12. september 1952. Štátna príslušnosť: ruská. Cestovný pas: ruský cestovný pas 43 č. 1600453" pod názvom "Fyzické osoby" sa nahrádza týmto záznamom, ktorý znie: "Zelimkhan Ahmedovich (Abdul-Muslimovich) YANDARBIEV. Miesto narodenia: obec Vydriha, región východný Kazachstan, ZSSR. Dátum narodenia: 12. september 1952. Štátna príslušnosť: ruská. Cestovný pas: ruský cestovný pas 43 č. 1600453". 3. Záznam "AL-MASRI, Abu Hamza (a.k.a. AL-MISRI, Abu Hamza). Dátum narodenia: 15. apríl 1958; 9 Alboume Road, Shepherds Bush, Londýn W12 OLW, Spojené kráľovstvo; 8 Adie Road, Hammersmith, Londýn W6 OPW, Spojené" kráľovstvo pod názvom "Fyzické osoby" sa nahrádza týmto záznamom, ktorý znie: "Mostafa Kamel MOSTAFA (alias a) Mustafa Kamel MUSTAFA, b) Adam Ramsey Eaman, c) Abu Hamza Al-Masri, d) Al-Masri, Abu Hamza, e) Al-Misri, Abu Hamza), 9 Alboume Road, Shepherds Bush, Londýn W12 OLW, Spojené kráľovstvo; 8 Adie Road, Hammersmith, Londýn W 6 OPW, Spojené kráľovstvo. Dátum narodenia: 15. apríl 1958." [1] Táto právnická osoba, skupina alebo subjekt sa doplnila do prílohy I nariadením (ES) č. 414/2003, Ú. v. EÚ L 62, 6.3.2003, s. 24.". --------------------------------------------------